Ljiljan (novine)
Ljiljan je bio bosanskohercegovački nedjeljni politički i kulturni magazin. Kao osnivač se navodi stranka SDA (Stranka Demokratske Akcije). Prema Nedžadu Latiću uzor je bio list Pravda Mehmeda Spahe.  Nasljeđuje časopis Muslimanski Glas, koji je bio zvanični bilten stranke. Promjenom imena mijenja se i urednička politika, gdje su isticani politički stavovi, bliski SDA-u. Prvi broj izdat je 31. augusta 1992. godine, nakon gašenja časopisa Muslimanski glas. Pokretanje i štampanje se obavljalo u Zagrebu da bi se krajem rata redakcija prebacila u Sarajevo. Publikacija je objaljivana u Federaciji BiH i inostranstvu. Tiraž se kretao oko 60.000 primjeraka, od čega otpada 85% na inostranstvo. Na samom početku u podnaslovu časopisa je stajao tekst "List za slobodnu Bosnu i Hercegovinu", što se kasnije promijenilo u "BH.politicki magazin“. Časopis se bavio bošnjačkim nacionalnim pitanjima i politika u BiH. Osim političkih objavljivani su tekstovi iz kulture, biznisa itd. Prvi urednik bio je Džemaludin Latić. Magazin je prestao s radom u martu 2005.